Hemelvaart 2020, waaraan hou ons vas? | Diakonos
Hemelvaart 2020, waaraan hou ons vas?
Die "Shema" (na aanleiding van die eerste woord "shema" – luister) is die sentrale fondament van die Joodse geloof. Van 'n Jood word verwag om dit in die oggend en die aand op te sê. Dit is egter nie net vir Jode belangrik nie, maar ook vir ons. Die Shema word aangehaal in Markus 12:29 en 1 Korintiërs 8:4,6. Dit is ook deel van ons geloofslewe.
'n Geloofslewe wat Jesus se kruisiging, maar ook Sy opstanding en hemelvaart insluit. Volgens Jesus was dit nodig sodat die Trooster, die Heilige Gees kon kom om ons te lei. Ons gaan vandag en die volgende 5 dae so bietjie fokus op die kern woorde van Deut 6:4-5, naamlik luister, HERE, liefde, hart, siel en krag.
Kyk gou hierdie kort video (3min 26sek lank)
Die woord vir luister en gehoorsaam wees is dieselfde in Hebreeus. Hoe gehoorsaam jy vandag dit wat jy hoor by God?